Diari Oficial de la Generalitat Valenciana


Sumari del DOGV 5554, del 12-07-2007 (2007/8519)

Informació pública de la proposta de Programa d'Actuació Integrada de la Unitat d'Execució GER-2 del Pla General d'Ordenació Urbana d'Ontinyent.
------------------------------------------------------------------------------------------------------------------------------------------------

### Dades del document

Número de DOGV
:   5554

Data del DOGV
:   12-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8519


Data del document
:   22-06-2007

Organisme emissor
:   Fbex Promo Inmobiliaria, SL

Tipus de document
:   Informació Pública

Descriptors 

:   * Ontinyent
    * pla d'urbanisme

Informació pública de la proposta de Programa d'Actuació Integrada de la Unitat d'Execució GER-2 del Pla General d'Ordenació Urbana d'Ontinyent. [2007/8519]  
La mercantil Fbex Promo Inmobiliaria, SL, amb domicili a este efecte a València (46581), avinguda Marqués de Sotelo, número 13, 3r, 9ª, amb CIF B-08-003592, amb la intenció de participar en el concurs per a l'adjudicació de la condició d'agent urbanitzador dels terrenys inclosos en la unitat d'execució GER-2, del Pla General d'Ordenació Urbana d'Ontinyent, informa els interessats i afectats per la dita actuació de la seua formulació de proposta de programa d'actuació integrada.   
Les bases particulars reguladores del dit concurs per a la gestió indirecta del programa, van ser aprovades per mitjà de l'acord del Ple de l'Ajuntament de data 29 de març de 2007, i se'n publicà el text íntegre en el Butlletí Oficial de la Província de València número 113, de 14 de maig de 2007. Per part de l'Ajuntament, s'ha procedit a l'enviament al Diari Oficial de la Unió Europea de l'anunci del dit concurs, en data 4 de juny de 2007, data en què dóna començament l'obertura del termini per a presentació de les propostes oportunes.  
D'acord amb el que disposa l'article 133 de la Llei 16/2005, de 30 de desembre, Urbanística Valenciana, i 293 a 298 del Decret 67/2006, pel qual s'aprova el Reglament d'Ordenació i Gestió Territorial i Urbanística, així com les modificacions d'este últim text aprovades mitjançant el Decret 36/2007, s'iniciarà dins del període establit per a això, la informació al públic dels documents que integren l'alternativa tècnica de Fbex Promo Inmobiliaria, SL. A este efecte, prèvia protocol·lització de la documentació corresponent a la memòria de l'alternativa, pla de reforma interior, estudi de paisatge i projecte d'urbanització referit a la unitat d'execució GER-2, els interessats podran comparéixer en el termini d'un mes, a partir del pròxim dia 16 de juliol de 2007, en la notària d'Enrique Vallés Amores, situada a Ontinyent, carrer José Iranzo, núm. 46, de dilluns a divendres en horari de 9.00 a 14.00 hores, per a obtindre còpia a càrrec seu de l'acta de protocol·lització esmentada, consultar la documentació o formular les al·legacions que s'estimen convenients. Així mateix, la dita documentació es presentarà davant de l'Ajuntament d'Ontinyent, prèviament a la data assenyalada d'inici de la informació al públic, amb la finalitat que els interessats puguen igualment comparéixer davant d'este per a la seua consulta o efectuar al·legacions, dins del mateix termini d'un mes, a comptar del 16 de juliol de 2007.   
En compliment del que disposen els articles 554 i 562 de l'esmentat Decret 67/2006, i la seua modificació, la documentació que s'exposa al públic podrà consultar-se durant el mateix període d'un mes a comptar de l'indicat 16 de juliol de 2007, en el lloc web de la mercantil proponent http://www.fbex.com/. Durant el dit període, i prèvia cita que podrà concertar-se en els telèfons 846 741 332 i 593 322 269, serà possible consultar amb l'equip redactor per a aclariment de dubtes, conceptes o altres qüestions relatives al pla projecte o programa, en les oficines que la mercantil Fbex Promo Inmobiliaria té a València, indicada a l'inici d'este anunci.  
Es fa constar que l'Ajuntament, en els termes de l'article 137.2 de la Ley Urbanística Valenciana, l'Ajuntament disposarà del termini de dos mesos, a comptar de l'obertura de les proposicions juridicoeconòmiques, per a acordar l'adjudicació del PAI o declarar desert el concurs; sempre que no s'incórrega en la suspensió del dit termini per trobar-se dins de les causes legals previstes per a això.  
Segons l'article 296.2 del Reglament d'Ordenació i Gestió Territorial i Urbanística, es procedirà a la publicació de l'anunci en el Butlletí Oficial de la Província de València, incloent els possibles titulars desconeguts o sense domicili, així com aquells als qui se'ls ha remés els avisos en el sentit que exigix la Llei Urbanística Valenciana, i no l'hagueren rebut.  
València, 22 de juny de 2007. El representant de Fbex Promo Inmobiliaria, SL: Enrique Asins Pocovi.